Didysis paukštėda

Didysis paukštėda (Theraphosa blondi) – tarantulų (Theraphosidae) šeimos vorų rūšis, paplitusi Pietų Amerikoje, Amazonijoje.

Tai didžiausias pasaulio voras, užaugantis iki 30 cm ilgio ir sveriantis iki 120 g. Patelės išgyvena 15-25 metus, patinai – 3-6 m. Spalva nuo tamsiai iki šviesiai rudos, kojos dryžuotos. Patelė padeda 100–400 kiaušinėlių. Gyvena pelkėtose vietose. Minta svirpliais, kirmėlėmis, kandimis, varlėmis, driežais, pelėmis. Įprastai paukščių negaudo, tačiau yra atvejų, kai paukštėdos pagaudavo kolibrius.

Žmogui didžiojo paukštėdos nuodai nėra pavojingi, tik sukelia skausmą įgėlimo vietoje.

Tarantulai